system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Sistem nervos simpatic?
assistant
Sistemul nervos simpatic face parte din sistemul nervos vegetativ. El este responsabil de așa numita reacție fight or flight adică reacția de luptă sau zbor în cazul unui pericol mare.

Funcție 
Reacția de fugă sau luptă mai este cunoscută și sub numele de răspunsul simpato-adrenal. În cazul activării se secretă acetilcolină care activează secreția de adrenalină (epinefrină) și noradrenalină (norepinefrină). Acestea sunt eliberate în sânge. Sistemul nervos simpatic acționeaza autonom, fără control conștient, și pregătește corpul pentru acțiuni în situații periculoase:
creșterea ritmului cardiac
constricția vaselor sanguine
dilatarea pupilelor
piloerecția (pielea găinii)
dilatarea bronhiilor
scăderea motilității intestinului gros
creșterea transpirației
creșterea presiunii sanguine
dilatarea vaselor sanguine ce irigă inima
reduce secreția glandelor salivare și cauzează o secreție vâscoasă de salivă

Descriere 
Fibrele simpatice își au originile în măduva spinării, în cornul intermedio-lateral (porțiunea mijlocie a măduvei).Aceste fibre părăsesc mielonul după care se ramifică și ajung în ganglionii paravertebrali. Aici fac sinapse care îi redistribuie spre organele principale, glande și alte părți ale corpului. Fibrele dinaintea ganglionilor se numesc fibre preganglionare, iar cele care pornesc de aici se numesc fibre postganglionare. Corpul celular al fibrelor postganglionare se află deci în ganglionii paravertebrali iar terminațiile lor sunt in contact cu organele sau glandele.

Receptorii și mediatorii 

Primele sinapse sunt mediate de receptori nicotinici, care sunt activați de acetilcolină. Sinapsa finală este mediată de receptori adrenergici, pe care acționeaza fie epinefrină fie norepinefrină. Glandele sudoripare (responsabile pentru transpirație) prezintă receptori muscarinici, care în mod normal sunt caracteristici pentru sistemul nervos parasimpatic.

Surse 

Olteanu, A.& Lupu, V. (2000). Neurofiziologia sistemelor senzitivo-senzoriale. Presa Universitară Clujeană, Cluj-Napoca.
Miu, A. C. & Olteanu, A. I. (2003). Neuroștiințe. De la mecanisme moleculare și celulare la comportament și evoluție. Vol. I: Dezvoltarea sistemului nervos. Dacia, Cluj-Napoca.

Sistem nervos vegetativ
Neuroștiințe
Sistemul nervos periferic